ਈਸਾਕੂ ਸਾਤੋ
ਈਸਾਕੂ ਸਾਤੋ (ਜਾਪਾਨੀ: 佐藤 榮作, 27 ਮਾਰਚ 1901 – 3 ਜੂਨ 1975) ਇੱਕ ਜਾਪਾਨੀ ਸਿਆਸਤਦਾਨ ਸੀ ਜੋ ਜਾਪਾਨ ਦਾ 39ਵਾਂ ਪ੍ਰਧਾਨ ਮੰਤਰੀ ਸੀ। ਇਹ ਪਹਿਲੀ ਵਾਰ 9 ਨਵੰਬਰ 1964 ਨੂੰ ਚੁਣਿਆ ਗਿਆ, ਫਿਰ 17 ਫ਼ਰਵਰੀ 1967 ਨੂੰ ਚੁਣਿਆ ਗਿਆ ਅਤੇ ਫਿਰ 14 ਜਨਵਰੀ 1970 ਨੂੰ ਪ੍ਰਧਾਨ ਮੰਤਰੀ ਚੁਣਿਆ ਗਿਆ ਅਤੇ 7 ਜੁਲਾਈ 1972 ਤੱਕ ਇਸ ਅਹੁਦੇ ਤੱਕ ਰਿਹਾ। ਇਹ 20ਵੀਂ ਸਦੀ ਵਿੱਚ ਪੈਦਾ ਹੋਇਆ ਪਹਿਲਾ ਪ੍ਰਧਾਨ ਮੰਤਰੀ ਸੀ।

1974 ਵਿੱਚ ਇਸਨੂੰ ਨੋਬਲ ਸ਼ਾਂਤੀ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ।

ਮੁੱਢਲਾ ਜੀਵਨ 
ਸਾਤੋ ਦਾ ਜਨਮ 27 ਮਾਰਚ 1901 ਨੂੰ ਹੋਇਆ। ਇਸਨੇ ਟੋਕੀਓ ਇੰਮਪੀਰੀਅਲ ਯੂਨੀਵਰਸਿਟੀ ਤੋਂ ਜਰਮਨ ਕਾਨੂੰਨ ਦੀ ਸਿੱਖਿਆ ਪ੍ਰਾਪਤ ਕੀਤੀ। 1923 ਵਿੱਚ ਇਸਨੇ ਸਿਵਲ ਸੇਵਾਵਾਂ ਦਾ ਪੇਪਰ ਪਾਸ ਕੀਤਾ ਅਤੇ ਉਸ ਤੋਂ ਅਗਲੇ ਸਾਲ ਗ੍ਰੈਜੂਏਸ਼ਨ ਦੀ ਡਿਗਰੀ ਪ੍ਰਾਪਤ ਕਰਨ ਤੋਂ ਬਾਅਦ ਰੇਲ ਮੰਤਰਾਲੇ ਵਿੱਚ ਸਿਵਲ ਕਰਮਚਾਰੀ ਲੱਗ ਗਿਆ। ਇਹ 1944 ਤੋਂ 1946 ਤੱਕ ਓਸਾਕਾ ਰੇਲ ਬਿਊਰੋ ਦਾ ਨਿਰਦੇਸ਼ਕ ਰਿਹਾ ਅਤੇ 1947 ਤੋਂ 1948 ਤੱਕ ਆਵਾਜਾਈ ਦਾ ਉੱਪ-ਮੰਤਰੀ ਰਿਹਾ।

ਆਖ਼ਰੀ ਸਮਾਂ 
1974 ਵਿੱਚ ਇਸਨੂੰ ਸ਼ੌਨ ਮੈਕਬਰਾਈਡ ਦੇ ਨਾਲ ਨੋਬਲ ਸ਼ਾਂਤੀ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ। ਇਹ ਪਹਿਲਾ ਏਸ਼ੀਆਈ ਵਿਅਕਤੀ ਸੀ ਜਿਸਨੇ ਨੋਬਲ ਸ਼ਾਂਤੀ ਇਨਾਮ ਸਵੀਕਾਰ ਕੀਤਾ ਹੋਵੇ।(1973 ਵਿੱਚ ਵੀਅਤਨਾਮੀ ਸਿਆਸਤਦਾਨ ਲੇ ਡੱਕ ਥੋ ਪਹਿਲਾ ਏਸ਼ੀਆਈ ਵਿਅਕਤੀ ਬਣਿਆ ਸੀ ਜਿਸਨੇ ਨੋਬਲ ਸ਼ਾਂਤੀ ਇਨਾਮ ਜਿੱਤਿਆ ਹੋਵੇ ਪਰ ਉਸਨੇ ਇਹ ਸਵੀਕਾਰ ਨਹੀਂ ਕੀਤਾ ਸੀ।)

ਮੌਤ 
19 ਮਈ 1975 ਨੂੰ ਇੱਕ ਰੈਸਤਰਾਂ ਵਿੱਚ ਬੈਠੇ ਹੋਏ ਇਸਨੂੰ ਦਿਲ ਦਾ ਦੌਰਾ ਪੈ ਗਿਆ ਅਤੇ ਇਹ ਕੌਮਾ ਵਿੱਚ ਚਲਾ ਗਿਆ। 3 ਜੂਨ 1975 ਨੂੰ 74 ਸਾਲ ਦੀ ਉਮਰ ਵਿੱਚ ਇਸ ਦੀ ਮੌਤ ਹੋ ਗਈ। ਇਸ ਦੀਆਂ ਅਸਥੀਆਂ ਨੂੰ ਤਾਬੂਸ ਵਿਖੇ ਇੱਕ ਕਬਰਿਸਤਾਨ ਵਿੱਚ ਦਫ਼ਨ ਕੀਤਾ ਗਿਆ।

ਹਵਾਲੇ 

ਵਿਕੀਪੀਡੀਆ ਏਸ਼ੀਆਈ ਮਹੀਨਾ